O‘zbekiston tashqi ishlar vazirining o‘rinbosari Bobur Usmonov Rossiya tashqi ishlar vaziri o‘rinbosari Mixail Galuzin bilan onlayn-muzokaralar o‘tkazdi. Foto: Dunyo TIV ma’lumotiga ko‘ra, suhbat chog‘ida ikki tomonlama hamkorlikning bugungi holati va uni yanada rivojlantirish istiqbollari muhokama qilindi, shuningdek, bo‘lajak oliy va yuqori darajadagi tadbirlar jadvali ko‘rib chiqildi. O‘zbekiston prezidentining joriy yil 5-7 oktyabr kunlari Rossiyaga tashrifi chog‘ida erishilgan kelishuvlarni amalga oshirishga alohida e’tibor qaratildi. Tomonlar ikki mamlakat o‘rtasidagi ko‘p qirrali va o‘zaro manfaatli hamkorlikni yanada rivojlantirishga tayyor ekanliklarini tasdiqladilar.